Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam „** **Grozījumi Ministru kabineta 2012. gada 16. oktobra noteikumos Nr. 709 “Noteikumi par pedagoģiski medicīniskajām komisijām””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |
| --- | --- | --- | --- | --- |
| Datums | elektroniskās saskaņošanas: 18.04.2019.-29.04.2019. un 06.05.2019.-13.05.2019. | | | |
|  |  | | | |
| Saskaņošanas dalībnieki | Tieslietu ministrija, Finanšu ministrija, Labklājības ministrija, Veselības ministrija, Vides aizsardzības un reģionālās attīstības ministrija, Pārresoru koordinācijas centrs, Latvijas Pašvaldību savienība un Latvijas Brīvo arodbiedrību savienība | | | |
|  |  | | | |
|  |  | |  | |
| Saskaņošanas dalībnieki izskatīja šādu ministriju (citu institūciju) iebildumus |  | Vides aizsardzības un reģionālās attīstības ministrijas, Tieslietu ministrijas un Veselības ministrijas, Pārresoru koordinācijas centra, Finanšu ministrijas | |
|  |  |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | | |
|  |  | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | 2. Izteikt 1. punktu šādā redakcijā:  “1. Noteikumi nosaka:  1.1. valsts pedagoģiski medicīniskās komisijas (turpmāk – valsts komisija) un pašvaldību pedagoģiski medicīnisko komisiju (turpmāk – pašvaldību komisijas) kompetenci, profesionālās prasības valsts komisijas un pašvaldību komisiju locekļiem, kā arī kritērijus, pēc kuriem izvērtē un iesaka izglītojamā speciālajām vajadzībām atbilstošu izglītības programmu;  1.2. valsts un pašvaldību pedagoģiski medicīnisko komisiju informācijas sistēmas (turpmāk - sistēma) saturu, tās izveidošanas, uzturēšanas un aktualizācijas kārtību.”. | | **Tieslietu ministrija**  1.Noteikumu projekta 2. punkts paredz, ka noteikumi nosaka valsts pedagoģiski medicīniskās komisijas un pašvaldību pedagoģiski medicīnisko komisiju kompetenci, profesionālās prasības valsts komisijas un pašvaldību komisiju locekļiem, kā arī kritērijus, pēc kuriem izvērtē un iesaka izglītojamā speciālajām vajadzībām atbilstošu izglītības programmu.  Lūdzam precizēt noteikumu projekta 2. punktu atbilstoši deleģējumam Vispārējās izglītības likuma 4. panta 6. punktā, kas noteic, ka Ministri kabinets nosaka kritērijus, pēc kuriem pedagoģiski medicīniskā komisija sniedz atzinumu par izglītojamam ar speciālām vajadzībām atbilstošāko izglītības programmu. | **Ņemts vērā** | | 1. Noteikumi nosaka:  1.1. valsts pedagoģiski medicīniskās komisijas (turpmāk – valsts komisija) un pašvaldību pedagoģiski medicīnisko komisiju (turpmāk – pašvaldību komisijas) kompetenci, profesionālās prasības valsts komisijas un pašvaldību komisiju locekļiem, kā arī kritērijus, pēc kuriem valsts vai pašvaldību komisija sniedz atzinumu par izglītojamam ar speciālām vajadzībām atbilstošāko izglītības programmu;  1.2. valsts un pašvaldību pedagoģiski medicīnisko komisiju informācijas sistēmas (turpmāk - sistēma) saturu, tās izveidošanas, uzturēšanas un aktualizācijas kārtību. |
| 2. | 3. Papildināt noteikumus ar 10., 11., 12., 13., 14., 15., 16., 17., 18., 19., 20. un 21. punktu šādā redakcijā:  “10. Izglītojamā apmeklējumu valsts vai pašvaldību komisijas sēdē reģistrē sistēmā, kuras mērķis ir nodrošināt nepieciešamās informācijas apkopojumu valsts vai pašvaldību komisijas atzinuma sniegšanai. | | **Tieslietu ministrija**  2.Noteikumu projekta 3. punkts paredz papildināt Ministru kabineta 2012. gada 16. oktobra noteikumus Nr. 709 "Noteikumi par pedagoģiski medicīniskajām komisijām" (turpmāk – MK noteikumi Nr. 709) ar 10. punktu, kas noteic, ka izglītojamā apmeklējumu valsts vai pašvaldību komisijas sēdē reģistrē valsts un pašvaldību pedagoģiski medicīnisko komisiju informācijas sistēmā (turpmāk – sistēma), kuras mērķis ir nodrošināt nepieciešamās informācijas apkopojumu valsts vai pašvaldību komisijas atzinuma sniegšanai.  Lūdzam izvērtēt minētā regulējuma nepieciešamību un atbilstību deleģējumam Vispārējās izglītības likuma 4. panta 8.1punktā un Vispārējās izglītības likuma 54. panta otrajai daļai. Izstrādājot Ministru kabineta noteikumus, to saturam jāatbilst likumā noteiktajam pilnvarojumam. Ministru kabineta noteikumu saturs nedrīkst būt ne šaurāks, ne plašāks par likumā noteikto pilnvarojumu. Turklāt sistēmas mērķis izriet no Vispārējās izglītības likuma 54. panta otrās daļas, saskaņā ar kuru sistēmā apkopo ziņas par valsts un pašvaldību pedagoģiski medicīnisko komisiju atzinumiem. | **Ņemts vērā** | | Punkts svītrots. |
| 3. | 12. Sistēmas pārzinis nodrošina:  12.1. sistēmas tehnisko resursu un elektroniskās vides uzturēšanu un informācijas arhivēšanu;  12.2. šo noteikumu 13.1.3.1., 13.1.3.2., 13.1.3.3., 13.1.3.4., 13.1.3.5., 13.1.3.6., 13.1.3.7. un 13.1.3.8. apakšpunktā minētās informācijas nodošanu Valsts izglītības informācijas sistēmai, izmantojot automātisko datu apmaiņas mehānismu;  12.3. sistēmas lietotāja tiesību piešķiršanu, maiņu vai anulēšanu;  12.4. piekļuvi sistēmai tikai identificētiem sistēmas lietotājiem;  12.5. sistēmas apritē esošās informācijas drošības pasākumu īstenošanu. | | **Pārresoru koordinācijas centrs**  2.Lai precizētu to, ka informācijas apmaiņa starp Valsts un pašvaldību pedagoģiski medicīnisko komisiju informācijas sistēmu un Valsts izglītības informācijas sistēmu notiek konkrēta indivīda līmenī, lūdzam papildināt Noteikumu projekta 12.2.punktu ar norādi uz Noteikumu projekta 13.1.1.1.apakšpunktu. | **Ņemts vērā** | | 11.2. šo noteikumu 12.1.2. un 12.3. apakšpunktā minētās informācijas nodošanu Valsts izglītības informācijas sistēmai, izmantojot automātisko datu apmaiņas mehānismu, lai izglītības iestādei būtu pieejama informācija par izglītojamajam, kurš tajā apgūst izglītības programmu, izsniegto atzinumu; |
| 4. | Noteikumu projekts kopumā | | **Tieslietu ministrija**  5.Vēršam uzmanību, ka noteikumu projekts neparedz datu subjekta tiesību īstenošanu un to kārtību, proti, datu subjektam (personai, kuras dati tiek apstrādāti sistēmā) piemīt Regulas III nodaļā noteiktās datu subjekta tiesības. Datu subjektam ir tiesības rakstiski pieprasīt Regulas 15.–22. pantā noteikto informāciju, kā arī pieprasīt datu labošanu, dzēšanu, datu apstrādes ierobežošanu u.c.  Ņemot vērā minēto, lūdzam precizēt noteikumu projektu. | **Ņemts vērā** | | 22. Sistēmas pārzinis:  22.1. šo noteikumu 12. punktā minēto informāciju sistēmā aktualizē, ja tā ir kļūdaina;  22.2. pamatojoties uz rakstisku iesniegumu, par šo noteikumu 12. punktā minēto informāciju (turpmāk – personas dati), nodrošina šo noteikumu 12.1. un 12.2. apakšpunktā minētajām personām (turpmāk – datu subjekts) tiesības:  22.2.1. saņemt personas datus attiecībā uz sevi un saņemt attiecīgu informāciju par to apstrādi;  22.2.2. panākt, lai sistēmas pārzinis:  22.2.2.1. neprecīzus datu subjekta personas datus labotu vai ierobežotu to apstrādi - uz laiku, kurā valsts vai pašvaldību komisija var pārbaudīt personas datu precizitāti;  22.2.2.2. ierobežotu datu subjekta personas datu apstrādi, ja tie vairs nav vajadzīgi, taču tie ir nepieciešami datu subjektam, lai īstenotu vai aizstāvētu likumīgas prasības.  22.2.2.3. dzēstu datu subjekta personas datus, ja personas dati vairs nav nepieciešami saistībā ar nolūkiem, kādos tie tika apstrādāti;  22.2.2.4. dzēstu datu subjekta personas datus vai ierobežotu to apstrādi, ja personas dati ir apstrādāti nelikumīgi. |
| **Veselības ministrija (**14.02.2019. atzinums**)**  1)Noteikumu projekts nosaka, ka valsts un pašvaldību pedagoģiski medicīnisko komisiju informācijas sistēmas (turpmāk – sistēma) pārzinis piešķir sistēmas lietotāja tiesības valsts vai pašvaldību pedagoģiski medicīniskās komisijas vadītājam vai loceklim. Taču no noteikumu projekta nav skaidrs, kas piekļūs attiecīgajai sistēmai un arī kādam sistēmā iekļautajam datu apjomam. Ņemot vērā to, ka sistēma saturēs datus par izglītojamo pamatdiagnozi vai kritēriju, ārstniecības personu sniegtos datus ar norādi uz izglītojamo pamatdiagnozi vai kritēriju, būtiski ir nodrošināt sensitīvu datu aizsardzību, kas skar izglītojamā veselību. Tādējādi lūdzam precizēt noteikumu projektu un anotāciju ar informāciju par to, kas piekļūs sistēmai un tajā iekļautajiem datiem;  2)Tāpat noteikumu projekts (12.2.apakšpunkts) paredz tādas informācijas nodošanu Valsts izglītības informācijas sistēmai kā datu par izglītojamo pamatdiagnozi vai kritēriju un ārstniecības personu sniegtajiem datiem ar norādi uz izglītojamo pamatdiagnozi vai kritēriju. Ņemot vērā minēto lūdzam skaidrot noteiktumu projekta anotācijā to, cik plašas piekļuves tiesības ir Valsts izglītības informācijas sistēmai un attiecīgajai informācijai par izglītojamā veselības stāvokli. Saskaņā ar anotācijā sniegto skaidrojumu informācija Valsts izglītības informācijas sistēmai tiks nodota par atzinumu, lai izglītības iestādēm tiktu sniegta korekta informācija par izglītojamiem, kuriem izglītības procesā nepieciešams papildus atbalsts un mācību satura pielāgošana. Taču no noteikumu projekta minētais nav saprotams, tāpat nav saprotams, kāda informācija par izglītojamo būs pieejama izglītības iestādēm. Tādējādi lūdzam sniegt papildus skaidrojumu anotācijā, kā arī nepieciešamības gadījumā precizēt noteikumu projektu;  3)Tāpat lūdzam skaidrot anotācijā, kādēļ sistēmā nepieciešams iekļaut informāciju ne tikai par valsts vai pašvaldības pedagoģiski medicīniskās komisijas norisi un sniegto atzinumu, bet arī norādes par izglītojamā pamatdiagnozi vai kritēriju un ārstniecības personu sniegtos datus ar norādēm uz izglītojamo pamatdiagnozi vai kritēriju. | **Ņemts vērā** | | 1)Noteikumu projekts papildināts ar punktu šādā redakcijā:  22. Sistēmas pārzinis:  22.1. šo noteikumu 12. punktā minēto informāciju sistēmā aktualizē, ja tā ir kļūdaina;  22.2. pamatojoties uz rakstisku iesniegumu, par šo noteikumu 12. punktā minēto informāciju (turpmāk – personas dati), nodrošina šo noteikumu 12.1. un 12.2. apakšpunktā minētajām personām (turpmāk – datu subjekts) tiesības:  22.2.1. saņemt personas datus attiecībā uz sevi un saņemt attiecīgu informāciju par to apstrādi;  22.2.2. panākt, lai sistēmas pārzinis:  22.2.2.1. neprecīzus datu subjekta personas datus labotu vai ierobežotu to apstrādi - uz laiku, kurā valsts vai pašvaldību komisija var pārbaudīt personas datu precizitāti;  22.2.2.2. ierobežotu datu subjekta personas datu apstrādi, ja tie vairs nav vajadzīgi, taču tie ir nepieciešami datu subjektam, lai īstenotu vai aizstāvētu likumīgas prasības.  22.2.2.3. dzēstu datu subjekta personas datus, ja personas dati vairs nav nepieciešami saistībā ar nolūkiem, kādos tie tika apstrādāti;  22.2.2.4. dzēstu datu subjekta personas datus vai ierobežotu to apstrādi, ja personas dati ir apstrādāti nelikumīgi.  2) Noteikumu projekta 11.2.apakšpunkts izteikts šādā redakcijā  “11.2. šo noteikumu 12.1.2. un 12.3. apakšpunktā minētās informācijas nodošanu Valsts izglītības informācijas sistēmai, izmantojot automātisko datu apmaiņas mehānismu, lai izglītības iestādei būtu pieejama informācija par izglītojamajam, kurš tajā apgūst izglītības programmu, izsniegto atzinumu;”  3) Precizēts noteikumu projekta 12.1.5. apakšpunkts:  12. Sistēmas lietotājs ievada  12.1.5. informāciju par izglītojamā pedagoģiskās, psiholoģiskās un medicīniskās izpētes rezultātiem;  Skat. arī skaidrojumu pie 18.04.2019.atzinuma 2.punkta) |
|  |  | | **Veselības ministrija (18.04.2019.)**  1)Noteikumu projekts nosaka, ka valsts un pašvaldību pedagoģiski medicīnisko komisiju informācijas sistēmas (turpmāk – sistēma) pārzinis piešķir sistēmas lietotāja tiesības gan valsts vai pašvaldību pedagoģiski medicīniskās komisijas vadītājam, gan loceklim (noteikumu projekta 15.punkts). Vienlaikus sistēmas pārzinis, kas ir Valsts izglītības satura centrs, arī varēs veikt datu apstrādi sistēmā, attiecīgi piekļūstot tajā ietvertajiem datiem. No noteikumu projekta nav skaidrs, kas piekļūs attiecīgajai sistēmai un arī kādam sistēmā iekļautajam datu apjomam. Ņemot vērā to, ka sistēma saturēs datus par izglītojamo pamatdiagnozi vai kritēriju, ārstniecības personu sniegtos datus ar norādi uz izglītojamo pamatdiagnozi vai kritēriju, būtiski ir nodrošināt sensitīvu datu aizsardzību, kas skar izglītojamā veselību. Tādējādi lūdzam precizēt noteikumu projektu un anotāciju ar informāciju par to, kas piekļūs sistēmai un tajā iekļautajiem datiem, piemēram, vai attiecīgajiem datiem par izglītojamā veselību piekļūs tikai tie pedagoģiski medicīniskajām komisiju locekļi, kas konkrētā gadījumā izvērtē izglītojamā veselības stāvokli, spējas un attīstības līmeni un sniedz atzinumu par izglītojamajam atbilstošāko izglītības programmu;  2)Vienlaikus lūdzam skaidrot anotācijā, kādēļ sistēmā nepieciešams iekļaut informāciju ne tikai par valsts vai pašvaldības pedagoģiski medicīniskās komisijas norisi un sniegto atzinumu, bet arī norādes par izglītojamā pamatdiagnozi vai kritēriju un ārstniecības personu sniegtos datus ar norādēm uz izglītojamo pamatdiagnozi vai kritēriju. | **Ņemts vērā** | | 1)Projekts papildināts ar punktiem šādā redakcijā:  “18. Sistēmas lietotājam, kurš ir tās valsts vai pašvaldību komisijas loceklis, kura veiks izglītojamā pedagoģisko, psiholoģisko un medicīnisko izpēti:  18.1. sistēmā ir pieejama šāda informācija:  18.1.1. par izglītojamo, kuram iepriekš nav sniegts valsts vai pašvaldību komisijas atzinums - pieejama šo noteikumu 12.1. un 12.2.apkšpunktā minētā informācija;  18.1.2. par izglītojamo, kuram iepriekš sniegts valsts vai pašvaldību komisijas atzinums - pieejama šo noteikumu 12.1. un 12.2.apkšpunktā minētā informācija, kas sistēmā ievadīta jauna atzinuma sniegšanai un šo noteikumu 12.3. apakšpunktā minētā informācija par iepriekš sniegto atzinumu;  18.2. jānodrošina, ka valsts vai pašvaldību komisijas locekļiem, kuri veiks izglītojamā pedagoģisko, psiholoģisko un medicīnisko izpēti, par izglītojamo ir pieejama šo noteikumu 18.1. apakšpunktā minētā informācija, lai valsts vai pašvaldību komisija varētu veikt šo noteikumu 4. un 6. punktā minētos pienākumus.  19. Sistēmas lietotājam ir pieejama šo noteikumu 12.1.3., 12.1.4., 12.1.5., un 12.3. apakšpunktā minētā anonimizēta informācija statistikas datu apkopošanai.”.  2) Anotācijas I sadaļas 2.punkts papildināts ar tekstu šādā redakcijā:  “Tādējādi projekts ir izstrādāts, lai nodrošinātu tiesisko regulējumu valsts un pašvaldību komisiju informācijas sistēmas izmantošanai atzinumu sagatavošanai par atbilstošu izglītības programmu vai atbalsta pasākumu nepieciešamību mācību procesā un valsts pārbaudes darbos. Lai nodrošinātu normatīvajos aktos valsts un pašvaldību komisijai un izglītības iestādei noteikto pienākumu veikšanu, kā arī valsts un pašvaldību komisiju informācijas sistēmas darbību valsts un pašvaldību komisijām, nepieciešams apstrādāt fizisko personu datus, kas ļaus identificēt personu, un datus, kas sniedz informāciju par personas veselību. Apstrādāt informāciju par konkrētā izglītojamā pedagoģiskās, psiholoģiskās un medicīniskās izpētes rezultātiem valsts vai pašvaldību komisijai nepieciešami, lai atbilstoši noteikumu Nr.709 4. un 6. punktam izvērtētu izglītojamā veselības stāvokli, spējas un attīstības līmeni un sniegtu atzinumu par izglītojamajam atbilstošāko izglītības programmu saskaņā ar minēto noteikumu 1.pielikumā minētajiem kritērijiem. Valsts vai pašvaldību komisijas pienākumu veikšanai nepieciešamo informāciju apstrādāt un uzkrāt paredzēts elektroniski valsts un pašvaldību komisiju informācijas sistēmā, neparedzot minētās informācijas uzglabāšanu papīra formā. Ja valsts vai pašvaldību komisijas sēdē piedalās izglītojamais, kuram iepriekš sniegts valsts vai pašvaldību komisijas atzinums, tad persona, kurai piešķirtas sistēmas lietotāja tiesības, nodrošina, ka komisijs locekļiem ir pieejama informācija par konkrētā izglītojamā mācību valodu, iepriekš sniegto atzinumu, izglītojamajam ieteiktās izglītības programmas kods un nosaukums, ieteikumi par atbalsta pasākumu nepieciešamību mācību procesā un valsts pārbaudes darbos un citi ieteikumi, kā arī informācija par izglītojamā veselības, spēju un attīstības līmeņa atkārtotas izvērtēšanas nepieciešamību un laiku. Minētā informācija, par iepriekš sniegto valsts vai pašvaldību komisijas atzinumu komisijas locekļiem nepieciešama, lai nodrošinātu, pēctecīgas informācijas atspoguļošanu aktuālajā atzinumā, izvērtētu izglītojamā attīstību dinamikā, novērtētu, vai iepriekš ieteiktā izglītības programma bijusi pareiza un ieteiktie atbalsta pasākumi ir bijuši efektīvi vai arī ir nepieciešamība noteikt citu izglītības programmu vai citādus atbalsta pasākumus.  Turklāt par visiem sniegtajiem atzinumiem valsts vai pašvaldību komisijas vadītājam, vai loceklim, kuram piešķirtas sistēmas lietotāja tiesības ir pieejama anonimizēta iepriekš minētā informācija un informācija par izglītojamā pedagoģiskās, psiholoģiskās un medicīniskās izpētes rezultātiem, kas nesniedz iespēju identificēt konkrētu izglītojamo - statistikas datu apkopošanai. Minētā informācija nepieciešama, lai varētu analizēt, kādi atbalsta pasākumi tiek ieteikti pie attiecīgajiem noteikumu Nr. 709 1.pielikumā noteiktajiem kritērijiem, izvērtēt, kāda rakstura kritērijiem ir tendence palielināties un kādiem samazināties. Vadoties pēc tā, varētu sagatavot priekšlikumus, kāda rakstura atbalsta pasākumu sniegšanai vairāk būtu jāgatavojas izglītības iestādēm, lai varētu plānot, kādas specializācijas ārstniecības personas iekļaut valsts vai pašvaldību medicīniski pedagoģiskajās komisijās u.c.” |
| 5. | Noteikumu projekta anotācija | | **Tieslietu ministrija**  3.Noteikumu projekta 3. punkts paredz papildināt MK noteikumus Nr. 709 ar 13. punktu, kurā ir norādīta informācija, kādu ievada sistēmā.  Vēršam uzmanību, ka sistēmā paredzēts iekļaut personas datus, kas ir uzskatāmi par īpašu kategoriju datiem Eiropas Parlamenta un Padomes 2016. gada 27. aprīļa regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (turpmāk – Regula) 9. panta izpratnē. Regulas 9. panta 2. punkta b) apakšpunktā noteikts, ka apstrāde ir vajadzīga, lai realizētu pārziņa pienākumus un īstenotu pārziņa vai datu subjekta konkrētas tiesības nodarbinātības, sociālā nodrošinājuma un sociālās aizsardzības tiesību jomā, ciktāl to pieļauj Eiropas Savienības vai dalībvalsts tiesību akti vai koplīgums atbilstīgi dalībvalsts tiesību aktiem, paredzot piemērotas garantijas datu subjekta pamattiesībām un interesēm.  Noteikumu projekta anotācijā nav atspoguļota informācija par sistēmā iekļaujamo personas datu apstrādes tiesisko pamatu atbilstoši Regulas 9. pantam, proti, anotācijā ir norādīts konkrēto personas datu apstrādes mērķis (norādot, ka tas izriet no likumu normām), taču nav norādīts datu apstrādes tiesiskais pamats.  Ņemot vērā minēto, lūdzam precizēt noteikumu projekta anotāciju.  **Tieslietu ministrija**  4.Regulas 5. panta 1. punkta a) apakšpunktā ir noteikts datu apstrādes likumības un godprātības princips, t.i., jebkurai personas datu apstrādei ir jābūt tiesiskam pamatam. Savukārt pārzinim, veicot personas datu apstrādi, ir jānodrošina godprātīga attieksme pret personas datiem. Godprātības princips būtībā ietver arī visus pārējos principus (likumīgumu, pārredzamību, nolūka ierobežojumu, datu minimizēšanu, precizitāti, glabāšanas ierobežojumu, integritāti un konfidencialitāti, pārskata atbildību, jo tie visi ir vērsti uz to, lai pārzinis nodrošinātu godīgu attieksmi pret datu subjektu – personu, kuras dati tiek apstrādāti). Jebkurai datu glabāšanai (kā jebkurai cita veida apstrādei) ir nepieciešams tiesisks pamats un mērķis.  Noteikumu projekta 3. punkts paredz papildināt MK noteikumus Nr. 709 ar 15.2. apakšpunktu, kas paredz, ka sistēmas pārzinis minēto informāciju glabā, kamēr tā ir nepieciešama noteikto funkciju izpildei, bet ne ilgāk kā 30 gadus.  Vēršam uzmanību, ka anotācijā nav sniegts skaidrojums nepieciešamībai uzglabāt sistēmā esošo informāciju (tajā skaitā fizisko personu datus) līdz 30 gadiem. Norādām, ka saskaņā ar Regulas 5. panta 1. punkta e) apakšpunktu pārzinim ir jānodrošina, ka personas dati tiek glabāti tik ilgi, cik tas ir nepieciešams nolūkiem, kādiem personas dati tiek apstrādāti. Papildus norādāms, ka Regulā nav noteikti konkrēti termiņi datu glabāšanai, tomēr šie termiņi ir saistīti ar pārziņa datu apstrādes nolūkiem un to sasniegšanai nepieciešamo datu apjomu.  Ņemot vērā minēto, lūdzam papildināt anotāciju ar skaidrojumu, kādēļ sistēmā esošo personas datu glabāšanas termiņš noteikts līdz 30 gadiem.  Vienlaikus nav saprotams, kāpēc minētā prasība ir attiecināma tikai uz valsts pedagoģiski medicīnisko komisiju. Lūdzam precizēt noteikumu projektu vai papildināt anotāciju ar skaidrojumu šādam regulējumam.  **Tieslietu ministrija**  6.Lūdzam precizēt noteikumu projekta anotāciju atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam, jo anotācijā nav sniegts skaidrojums, kāpēc noteikumu projekta 12.2. apakšpunktam jāstājas spēkā 2019. gada 1. septembrī.  **Tieslietu ministrija**  7.No noteikumu projekta anotācijas var secināt, ka sabiedrības līdzdalība noteikumu projekta izstrādē netika nodrošināta atbilstoši Instrukcijas Nr. 19 3. punktam un VII nodaļai, kā arī Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktam. Vēršam uzmanību, ka saskaņā ar Valsts pārvaldes iekārtas likuma 10. panta septīto daļu un 48. panta otro daļu valsts pārvaldes pienākums ir informēt sabiedrību par savu darbību; tas attiecas it īpaši uz to sabiedrības daļu un tām privātpersonām, kuru tiesības vai tiesiskās intereses īstenotā vai plānotā darbība skar vai var skart.  Lūdzam atbilstoši Instrukcijas Nr. 19 60. punktam precizēt anotācijas VI sadaļas 1. punktu, atspoguļojot informāciju par sabiedrības informēšanas pasākumiem, kas tikuši organizēti noteikumu projekta izstrādes laikā, kā arī, vai anotācijas II sadaļas 1. punktā minētā sabiedrības mērķgrupa ir informēta par noteikumu projekta izstrādi un kā tiek plānota tās informēšana pēc noteikumu projekta spēkā stāšanās.  Vienlaikus lūdzam precizēt anotācijas VI sadaļas 2. punktu atbilstoši Instrukcijas Nr. 19 61.3. apakšpunktam. Savukārt anotācijas VI sadaļas 3. punktā lūdzam atspoguļot informāciju, vai valsts un pašvaldību komisiju vadītāji atbalsta noteikumu projektā paredzēto, jo šobrīd anotācijā ir sniegta informācija nevis par noteikumu projekta saturu, bet gan par to, ka tiek atbalstīts priekšlikums savienot sistēmu ar Valsts izglītības informācijas sistēmu.  **Vides aizsardzības un reģionālās attīstības ministrija**  1.Noteikumu projekts paredz, ka informācija par atzinumu tiek nodota Valsts izglītības informācijas sistēmai (turpmāk – VIIS), lai izglītības iestādēm tiktu sniegta korekta informācija par izglītojamiem, kuriem izglītības procesā nepieciešams papildu atbalsts un mācību satura pielāgošana. Lūdzu izvērtēt iespēju datu aprites nodrošināšanai starp Valsts un pašvaldību pedagoģiski medicīnisko komisiju informācijas sistēmu un VIIS izmantot Valsts reģionālās attīstības aģentūras pārziņā esošo Valsts informācijas sistēmu savietotāju;  **Vides aizsardzības un reģionālās attīstības ministrija**  2.Lūdzu anotācijā norādīt sarakstu ar datiem, kas tiks publicēti atvērto datu veidā Valsts izglītības satura centra tīmekļvietnē, ka arī nodrošināt atvērto datu kopu nodošanu uz Latvijas Atvērto datu portālu (<https://data.gov.lv>).  **Pārresoru koordinācijas centrs**  1.Ņemot vērā Noteikumu projekta anotācijā identificētās problēmas saistībā ar informācijas apriti un piedāvāto risinājumu, lūdzam Noteikumu projektu virzīt vienotā dokumentu paketē kopā ar paredzētajiem grozījumiem Ministru kabineta 2015. gada 13. oktobra noteikumos Nr.591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” un grozījumiem Ministru kabineta 2010. gada 17. augusta noteikumos Nr.788 “Valsts izglītības informācijas sistēmas saturs, uzturēšanas un aktualizācijas kārtība”.  **Finanšu ministrija**  (..) neiebilst to tālākai virzībai, ja tiek svītrots anotācijas II sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” 3.punktā iekļautais pēdējais teikums. | **Ņemts vērā**  **Ņemts vērā**  **Ņemts vērā**  **Ņemts vērā**  **Vienošanās saskaņošanas laikā**  **Ņemts vērā**  **Vienošanās saskaņošanas laikā**  Minētajos projektos risināti daudzi citi jautājumi, kas neskar šī projekta regulējumu, tādēļ nav lietderīgi tos virzīt vienā paketē un tādējādi kavēt katra projekta atsevišķu saskaņošanu tikai tādēļ, ka atsevišķi tā jautājumi saistīti ar šo projektu.  **Ņemts vērā** | | Anotācijas I. sadaļas 2.punkts papildināts ar tekstu šādā redakcijā:  “Tātad datu apstrāde ir pamatota atbilstoši Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula)  6. panta 1. punkta c) apakšpunktam - apstrāde ir vajadzīga, lai izpildītu uz pārzini attiecināmu juridisku pienākumu, kā arī Regulas 9. panta 2. punkta b) apakšpunktam - apstrāde ir vajadzīga, lai realizētu pārziņa pienākumus un īstenotu pārziņa vai datu subjekta konkrētas tiesības sociālā nodrošinājuma un sociālās aizsardzības tiesību jomā, ciktāl to pieļauj Savienības vai dalībvalsts tiesību akti vai koplīgums atbilstīgi dalībvalsts tiesību aktiem, paredzot piemērotas garantijas datu subjekta pamattiesībām un interesēm.”  Anotācijas I. sadaļas 2.punkts papildināts ar tekstu šādā redakcijā:  “Saskaņā ar Regulas 5. panta 1. punkta e) apakšpunktu pārzinim ir jānodrošina, ka personas dati tiek glabāti tik ilgi, cik tas ir nepieciešams nolūkiem, kādiem personas dati tiek apstrādāti. Informāciju par izglītojamā vārdu, uzvārdu, personas kodu, kontaktinformāciju ar pilngadīgu izglītojamo vai kontaktinformāciju ar nepilngadīga izglītojamā likumisko pārstāvi no sistēmas automātiski dzēš gadu pēc tam, kad no VIIS ir saņemta informācija, ka izglītības iestāde izglītojamajam izsniegusi dokumentu par tās izglītības programmas apguvi, kuru ieteikusi valsts vai pašvaldību komisija, izņemot Ministru kabineta 2015. gada 13. oktobra noteikumu Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” 6.4. apakšpunktā noteiktos gadījumus, kas paredz, ka uzņemot izglītojamos ar redzes, dzirdes vai fiziskās attīstības traucējumiem vispārējās vidējās izglītības programmā, nav nepieciešams atkārtots pedagoģiski medicīniskās komisijas atzinums, ja izglītojamais ir apguvis speciālās pamatizglītības programmu izglītojamajiem ar redzes, dzirdes vai fiziskās attīstības traucējumiem.  Informāciju, kas ļauj identificēt izglītojamo un tā likumisko pārstāvi no sistēmas automātiski dzēš gadu  pēc iepriekš minētās informācijas saņemšanas no VIIS, lai būtu iespējams atjaunot informācijas nodošanu izglītības iestādei par izsniegto atzinumu, ja izglītojamais tomēr nav saņēmis dokumentu par attiecīgās izglītības programmas apguvi un dati par to tiek laboti.  Ņemot vērā, ka tiesības uz izglītību personai pastāv visu mūžu un izglītojamie ar speciālajam vajadzībām nereti pārtrauc izglītošanos un vēlāk to atsākt - valsts vai pašvaldību komisijai, kā arī izglītības iestādei gadījumā ja izglītojamais atsāk izglītības programmas apguvi ir nepieciešama informācija par konkrētajam izglītojamajam iepriekš sniegto atzinumu. Tādēļ gadījumā, ja izglītības iestāde izglītojamajam nav izsniegusi dokumentu par tās izglītības programmas apguvi, kuru ieteikusi valsts vai pašvaldību komisija, personas datu glabāšana tiek nodrošināta valsts un pašvaldību komisiju informācijas sistēmā ne ilgāk kā 75 gadus. Praksē ir gadījumi, kad vairāk nekā četrdesmit gadus veci cilvēki vēlas atsākt pamatizglītības programmas apguvi. Viņiem ir nepieciešama informācija par iepriekš sniegtajiem atzinums par viņu speciālajām vajadzībām ieteicamāko izglītības programmu, atbalsta pasākumiem vai izglītošanos ārpus izglītības iestādes. VIIS funkcionalitāte nodrošina, ka informācija par izglītojamajam sniegto atzinumu izglītības iestādei VIIS nav pieejama, ja izglītojamais pārtrauc izglītības programmas apguvi. Minētā informācija izglītības iestādei VIIS kļūst piejama, ja izglītojamais atsāk izglītības programmas apguvi.”  Anotācijas I. sadaļas 2.punkts papildināts ar tekstu šādā redakcijā:  “Projekts paredz, ka minētais regulējums stāsies spēkā 2019. gada 1. septembrī, jo paredzams, ka līdz tam būs izstrādāts un ieviests programmatūras papildinājums, lai informācija par atzinumu no valsts un pašvaldību komisiju informācijas sistēmas, izmantojot automātisko datu apmaiņas mehānismu, tiek nodota VIIS.”  Anotācijas VI. sadaļas 1.punkts izteikts šādā redakcijā:  “Saistībā ar projekta izstrādi ar projektā veicamajiem grozījumiem ir iepazīstināti valsts un pašvaldību komisiju vadītāji 2017. gada 21. aprīļa, 2018. gada 23. aprīļa, 2018. gada 30. novembra semināros seminārā. Sabiedrības pārstāvji var līdzdarboties projekta izstrādē, par to sniedzot viedokli rakstveidā pēc tā publiskošanas ministrijas tīmekļa vietnē un Ministru kabineta tīmekļa vietnē.”  Anotācijas VI. sadaļas 2.punkts papildināts ar tekstu šādā redakcijā:  “Sabiedrība varēja iepazīties ar projektu no 2019. gada 12. februāra, kad tas publiskots Izglītības un zinātnes ministrijas tīmekļvietnē (https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3358-grozijumi-ministru-kabineta-2012-gada-16-oktobra-noteikumos-nr-709-noteikumi-par-pedagogiski-mediciniskajam-komisijam) un Ministru kabineta tīmekļvietnē (https://mk.gov.lv/content/ministru-kabineta-diskusiju-dokumenti). Projekts 2019. gada 29. martā nosūtīts valsts un pašvaldību komisijām viedokļu sniegšanai.”  Anotācijas VI. sadaļas 3.punkts papildināts ar tekstu šādā redakcijā:  “Pēc projekta publiskošanas Izglītības un zinātnes ministrijas un Ministru kabineta tīmekļvietnē, kā arī nosūtīšanas valsts un pašvaldību komisijām, viedokļi par projektu saņemti no pašvaldību komisijām. (....)”  Savietotāja izmantošana nav nepieciešama, jo:  1) datu apmaiņa notiek tikai starp divām informācijas sistēmām un nav plānotss, ka minētie dati varētu tikt apmainīti starp vairāk kā šīm divām informācijas sistēmām;  2) abas informācijas sistēmas atrodas vienā Izglītības jomas infrastruktūrā līdz ar to datu apmaiņa starp šīm sistēmām ir realizējama šīs infrastuktūras ietvaros un nav nepieciešama datu nodošana uz citu infrastruktūru;  3) ņemot vērā, ka VISC, kas ir paredzēts jā pedagoģisko komisiju informācijas sistēmas pārzinis ir IZM, kas ir VIIS padotības iestāde, tad datu apmaiņu vienojoties sistēmu pārziņiem organizēt ir lētāk (administratīvās izmaksas) nekā iesaistīt trešo pusi, kā arī ir lielākas izmaksas servisu pielāgošanā datu apmnaiņā, ja servisos būs nepieciešamas izmaiņas.  Anaotācijas I. sadaļas 2.punkts papildināts ar tekstu šādā redakcijā:  “Valsts izglītības satura centra tīmekļvietnē, ka arī nodrošinot atvērto datu kopu nodošanu uz Latvijas Atvērto datu portālu (https://data.gov.lv), tiks publiskoti šādi dati: valsts un pašvaldību komisiju sēžu skaits, izvērtēto izglītojamo skaits, ieteikto speciālās izglītības programmu skaits, sniegto konsultāciju skaits, atzinumu skaits par izglītojamo ar speciālām vajadzībām izglītošanos ārpus izglītības iestādes.”  Anotācijas IV.sadaļas 1.punkts precizēts šādā redakcijā:  “1. Ministru kabineta noteikumu projektu, ar kuru paredzēts aizstāt Ministru kabineta 2015. gada 13. oktobra noteikumus Nr. 591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”, kas vairs neparedzēs normu, kas nosaka pienākumu vecākiem vai izglītojamajam, kurš sasniedzis pilngadību, vai atbildīgajai amatpersonai, iesniedzot izglītības iestādes vadītājam iesniegumu, lai izglītojamo pieteiktu izglītības iestādē, pievienot atzinumu, ja izglītojamais tiek uzņemts speciālās izglītības programmā vai ja viņam ieteikti atbalsta pasākumi mācību procesā, jo informācija par izglītojamiem, kuriem izglītības procesā nepieciešams papildu atbalsts un mācību satura pielāgošana, izglītības iestādēm tiks sniegta VIIS”  Svītrots anotācijas II. sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” 3.punktā pēdējais teikums. |
|  | |  | | |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ilga Prudņikova

|  |
| --- |
| (par projektu atbildīgās amatpersonas vārds un uzvārds) |
| Valsts izglītības satura centra Vispārējās izglītības departamenta Speciālās izglītības nodaļas vadītāja vietniece |
| (amats) |
| Tālrunis 60001643, fakss 7223801 |
| (tālruņa un faksa numurs) |
| ilga.prudnikova@visc.gov.lv |
| (e-pasta adrese) |